Lav et referat af nedenstående tekst:

Tekst:
Myndighedernes indtrængen og håndtering af aflivning skaber stor frustration og afmagt hos minkavlere. Det oplever man hos LandboNord, hvor man nu tilbyder minkavlere akut krisehjælp. - Behovet for at få hjæp er stort, siger Kennet Rønfeldt, virksomhedsrådgiver, LandboNord. -Flere kontakter os, fordi de er i fare for at gå konkurs, men det der fylder mest i øjeblikket er myndighedernes indtrængen på farme, fortæller han videre. Han kan ikke selv undgå at blive berørt af minkavlernes situation. - De har det virkelig svært, fortæller han. Mange har haft minkfarme i mange år, og farmene er hele familiens grundlag for eksistens, siger han. I tilfælde af konkurs bevilges der flere timers konsulenthjælp til afklaring af minkavlerens families fremtid. Hotline benyttes også om natten ​- Vi ved også, at der er minkavlere, som ikke selv søger hjælp, og dem kontakter vi, da vi godt ved, at det kan være svært at finde overskud til at gøre det selv, siger Kennet Rønfeldt. De nordjyske minkavlere, der står overfor at skulle have deres dyr aflivet er lovet en kompensation, men mange  oplever stor usikkerhed omkring udmeldinger om, hvornår det bliver udbetalt, eller hvor meget det er. ​Så længe minkavlere føler sig pressede, tilbyder LandboNord akut krisehjælp. - Vi har oprettet en hotline, og jeg får opringninger helt indtil midnat, fortæller Kennet Rønfeldt. Når det ser mest sort ud, er virksomhedsrådgiveren klar til en tage en snak med foreningens medlemmer, og hjælpe dem med at give dem et overblik over, hvilke muligheder de har. - Flere minkfarme er enkeltmandsfirmaer og det betyder, at boligen også kan risikere at være i fare for en kriseramt familie, fortæller Kennet Rønfeldt. Oveni spekualationerne om aflivning af mink, kredser tankerne om, at aflivningen vil dræbe en hel branche på sigt.

Referat:
LandBoNord tilbyder akut krisehjælp til medlemmer med minkfarme. Det sker i en tid, hvor Covid-19 har ramt pelsdyrbranchen hårdt.